הדוכסות הגדולה של פלנדרנסיס

הדוכסות הגדולה של פלנדרנסיס (בהולנדית: Groothertogdom Flandrensis) היא מדינה לכאורה דוכסית גדולה הטוענת לחלקים מחבל הארץ הטרה נוליוס ארץ מרי בירד שבאנטארקטיקה. הדוכסות הוקמה ב-2008 על ידי נילס ורמירש הבלגי, ומ-2021 רשומה בבלגיה כארגון סביבתי ללא מטרת רווח ושמו "vzw Groothertogdom Flandrensis".

 היסטוריה 
הדוכסות הגדולה של פלנדרנסיס הוקמה ב-4 בספטמבר 2008 על ידי נילס ורמירש הבלגי כתחביב זמני לשבועיים, הדוכסות הוקמה בהשראת רוזנות פלנדריה, ישות פוליטית ששכנה בארצות השפלה בתקופת ימי הביניים. ורמירש הגדיר אותה כמיזם אקולוגי להעלאת המודעות בנושאי המסת הקרחונים וההתחממות הגלובלית.

עד 2014, פלנדרנסיס היוותה סוג של סימולציה פוליטית פרלמנטרית וכללה סיעות שהשתתפו בבחירות השנתיות של הדוכסות. בנוסף לכך לפלנדרנסיס סממנים מדיניים כמו מטבע, הרלדיקה, עיתון, חוקה והמנון לאומי.

פלנדרנסיס יוצגה בכמה ועידות וכנסים בין-לאומיים ביניהם, ועידת "פוליניישן" 2012 שהתקיימה בבריטניה, ועידת פוליניישן 2015 שהתקיימה באיטליה, כנס "מיקרו-קון" 2017 שהתקיים בארצות הברית, כנס מיקרו-קון 2022 שגם כן התקיים בארצות הברית, כנס מיקרו-קון 2023 אותו אירחה וכנס "שינוי עכשיו" 2022 שהתקיים בצרפת, ועידה סביבתנית בה ורמירש שימש כנואם.

נכון ל-2024 פלנדרנסיס מכילה כ-1061 אזרחים דיגיטליים מ-80 מדינות שונות. מחוץ לאינטרנט, עיקר הפעילות של הדוכסות מתרחשת בעיר הבלגית רואסלייר אך השגרירות הרשמית ממוקמת בכפר לנגמרק. פלנדרנסיס טוענת לחמישה איים במערב אנטארקטיקה והם האי סיפל, האי צ'רי, האי מאהר, האי פרנק והאי קרני. עם זאת, הודיעה כי לא בכוונתה לבקר באף אחד מאיים אלה.

ב-12 באוגוסט 2021 הוקרה על ידי העיתון הרשמי הבלגי כארגון סביבתי ללא מטרת רווח.

 קישורים חיצוניים 

 הערך של הדוכסות הגדולה של פלנדרנסיס ב-"MicroWiki"
 הערות שוליים 

קטגוריה:מדינות לכאורה